Page:Bonnie baby Livingstone.pdf/6

6 He’s called upon his merry men a’,

To follow him to the glen;

And he’s vow’d he’d neither eat nor sleep

Till he got his love again.

He’s mounted him on a milk-white steed,

And fast he rade away;

And he’s come to Glenlyon’s yett,

About the close o’ day.

As Baby at her window stood,

AudAnd [sic] the west-wind saft did blaw,

She heard her Johnnie’s well kent voice

Aneath the castlocastle [sic] wa'.

“O Baby, haste, the window loup;

I’ll kep you in my arm;

My merry men are at the yett

To rescue you frae harm.”

She to the window fix’d her sheets,

And slipped safely down;

And Johnnie catch’d her in his arms,

Ne’er loot her touch the groun’.

Glenlyon and his brother John

Were birling in the ha’,

When they heard Johnnie’s bridle ring

As fast he rade awa’.

“Rise Jock; gang out and meet the priest,

I hear his bridle ring;

My Baby now shall be my wife,

Before the laverock sing.”